CELEX: C2005/082/51
Language: fi
Date: 2005-04-02 00:00:00
Title: Asia C-83/05: Amtsgericht Freiburgin 14.1.2005 tekemällään päätöksellä esittämä ennakkoratkaisupyyntö sakkoasiassa, jossa Bernd Voigt valittaa Regierungspräsidium Karlsruhe-Brettenin sakkomääräyksestä

2.4.2005   
            
            
               FI
            
            
               Euroopan unionin virallinen lehti
            
            
               C 82/25
            
         Amtsgericht Freiburgin 14.1.2005 tekemällään päätöksellä esittämä ennakkoratkaisupyyntö sakkoasiassa, jossa Bernd Voigt valittaa Regierungspräsidium Karlsruhe-Brettenin sakkomääräyksestä
   (Asia C-83/05)
   (2005/C 82/51)
   Oikeudenkäyntikieli: saksa
   Amtsgericht Freiburg on pyytänyt 14.1.2005 tekemällään päätöksellä, joka on saapunut yhteisöjen tuomioistuimeen 18.2.2005, Euroopan yhteisöjen tuomioistuimelta ennakkoratkaisua sakkoasiassa, jossa Bernd Voigt valittaa Regierungspräsidium Karlsruhe-Brettenin sakkomääräyksestä, seuraaviin kysymyksiin:
   
               1.
            
            
               Onko tyyppihyväksyntädirektiiviä 70/156/ETY, (1) sellaisena kuin se on muutettuna 18.6.1992 annetulla neuvoston direktiivillä 92/53/ETY, (2) joka on saatettu Saksan oikeusjärjestelmän osaksi 9.12.1994 annetulla Verordnung über die EG-Typgenehmigung für Fahrzeuge und Fahrzeugteile -nimisellä asetuksella, (jota on muutettu viimeksi 7.2.2004) tulkittava siten, että myös sellaisen moottoriajoneuvon kuljettaja, jonka ajoneuvo on rekisteröity EY-tyyppihyväksynnän perusteella annetun tyyppihyväksynnän seurauksena henkilöautona, on oikeutettu ottamaan ajoneuvon hyväksyttynä ajoneuvotyyppinä käyttöön tieliikenteessä ja erityisesti, sovelletaanko tämän moottoriajoneuvon kuljettajan osalta myös sellaisia nopeusrajoituksia, jotka koskevat pelkästään henkilöautoja?
            
         
               2.
            
            
               Saavatko liikennerikkomusten tutkinnan osalta toimivaltaiset viranomaiset todeta, että Kraftfahrt-Bundesamtin EY-tyyppihyväksynnän mukaan antamat tyyppihyväksynnät ja saksalaisten ajoneuvorekisteriviranomaisten näiden EY-tyyppihyväksyntien perusteella suorittamat rekisteröinnit eivät ole ratkaisevia ajoneuvotyypin luokittelun suhteen silloin, kun vahvistetaan, mitä nopeusrajoitusta sellaisen ajoneuvotyypin kuljettajan on noudatettava?
            
         
      (1)  Moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annettu neuvoston direktiivi 70/156/ETY; korvattu ja muutettu 18.6.1992 annetulla direktiivillä 92/53/ETY.
   
      (2)  Moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY muuttamisesta 18 päivänä kesäkuuta 1992 annettu neuvoston direktiivi 92/53/ETY (EYVL L 225, 10.8.1992, s. 1).